Hirtshals Havn er en vigtig transport i Skandinavien. Det blev understreget i 2013, hvor rekordmange lastbiler, personbiler og passagerer benyttede havnen. Den massive trafik resulterede i en omsætning på 63,5 millioner kroner, hvilket er den største i havnens historie. Den store omsætning betyder, at Hirtshals Havn kan præsentere et overskud på 9,6 millioner kroner for 2013. - Med afsæt i den positive udvikling i 2013, har vi forventninger til fortsat vækst i 2014, samtidig med at havnen forholder sig absolut aktivt til de udfordringer og muligheder, som vil kendetegne de kommende år, hvor havnen tilsvarende forventer fortsat vækst og udvikling i aktiviteterne, skriver administrerende direktør Jens Kirketerp Jensen i en pressemeddelelse. Hirtshals Havn beskæftiger i øjeblikket 20 medarbejdere.

Opsummering:
Hirtshals Havn havde en rekordstor omsætning på 63,5 millioner kroner sidste år, og havnen forventer, at væksten fortsætter i år.